ming030890/wiki-yue-high-quality huggingface dataset:
陳誠

陳誠（1898年1月4號—1965年3月5號）係國民革命軍將領同中國國民黨領導人。字辭修，浙江青田人。做過台灣省政府主席，中華民國行政院長同中華民國副總統。佢階級係中華民國陸軍一級上將。
佢喺臺灣期間，喺民生、經濟同軍事方面都有大作為，對中華民國喺臺灣嘅統治有貢獻，臺灣群眾都叫佢陳誠伯。佢係蔣介石嘅親信，人都叫佢做「小委員長」，佢派系就叫做「土木派」。佢1965年3月5號喺台北死於肝癌，終年67。
佢嘅大仔係臺灣前政治人陳履安。
陳赫

陳赫（粵拼：can4 haak1，1985年11月9號—），係中國嘅一個男演員，亦係《奔跑吧兄弟》嘅其中一個主持人。
阿羅本

阿羅本係頭一位去到中國嘅東方教會使者，喺大唐貞觀九年（635年）到首都長安，喺中原創立景教。
阿羅槃

阿羅槃（槃讀盤，粵拼：aa3 lo4 pun4；?—?）係三國人物，係烏桓貴族，佢阿哥寇婁敦係烏桓單于。
烏桓係當時喺而家河北北部到遼寧一帶嘅民族，袁紹喺官渡之戰敗畀曹操後，佢嘅仔袁尚投奔烏桓成爲殘餘勢力，於是曹操北征，之後烏桓衰落。當時遼東係公孫氏嘅割據所在，於是曹魏喺景初元年（237年）秋天派幽州刺史毋丘儉去討伐遼東。
由於畀曹魏征服嘅前事，右北平嘅烏桓單于寇婁敦、遼西嘅烏桓都督、兼率衆王護留葉聽到毋丘儉嘅大軍到，就帶住五千幾人投降，寇婁敦就派佢細佬阿羅槃帶啲嘢去曹魏朝貢，於是曹魏朝廷封寇婁敦屬下啲人做王侯，並且賜佢哋車馬。

參攷資料
陳壽（著）；裴松之（注）。〈卷二十八 - 魏書：王毋丘諸葛鄧鍾傳〉. 《《三國志》》。｢青龍中，帝圖討遼東，以儉有幹策，徙為幽州刺史，加度遼將軍，使持節，護烏丸校尉。率幽州諸軍至襄平，屯遼隧。右北平烏丸單于寇婁敦、遼西烏丸都督率眾王護留等，昔隨袁尚奔遼東者，率眾五千餘人降。寇婁敦遣弟阿羅槃等詣闕朝貢，封其渠率二十餘人為侯、王，賜輿馬繒采各有差。｣
陳壽（著）；裴松之（注）。〈卷三十 - 魏書：烏丸鮮卑東夷傳〉. 《《三國志》》。｢魏略曰：景初元年秋，遣幽州刺史毌丘儉率衆軍討遼東。右北平烏丸單于寇婁敦、遼西烏丸都督率衆王護留葉，昔隨袁尚奔遼西，聞儉軍至，率衆五千餘人降。寇婁敦遣弟阿羅獎（阿羅槃）等詣闕朝貢，封其渠帥三十餘爲王，賜輿馬繒采各有差。｣
阿羅約

瑪麗亞·格洛麗亞·馬卡帕加爾-阿羅約（Maria Gloria Macapagal-Arroyo，1947年4月5號—），或者叫阿羅約夫人，係菲律賓政治人，經濟學家，第14任菲律賓總統（2001年至2010年執政）。

履歷
阿羅約生於菲律賓一個政治世家，佢阿爸迪奧斯達多·馬卡帕加爾係1957年至1961年菲律賓副總統同埋1961年至1965年菲律賓總統。
佢喺1964至1966年曾經留學美國，1977至1987年擔任教職。1987年阿羅約出任工業貿易部部長，1992年當選國會議員。
1998年佢夥拍埃斯特拉達，成為第12任菲律賓副總統。2001年埃斯特拉達落台，佢成為第14任菲律賓總統，亦係菲律賓第二個女總統。
阿羅馬尼亞文

阿羅馬尼亞文（粵拼：aa3 lo4 maa5 nei4 aa3 man2），屬於印歐語系羅曼語族，係分布喺東南歐嘅語言，而家約莫有廿五萬人講緊。
阿美利堅有外星人

《阿美利堅有外星人》（America's Got Alien），係香港電視娛樂製作嘅遊埠節目，由周雅霏主持，嘉賓有卓飛。節目主持周雅霏自己一個去美國搵外星人嘅足跡。節目有兩輯：第一輯喺2017年8月18號禮拜五22:30-23:00喺ViuTV首播，之後由8月27號開始到10月29號逢禮拜日22:30-23:00播；第二輯（《阿美利堅有外星人2》）由2019年5月11號開始到7月20號逢禮拜六23:00-00:00播。

節目調動
第一輯
2017年10月8號：由於轉播特備節目《中國新歌聲 第2季》決賽，所以暫停播映一集。
2017年10月15號：由於20:30 - 21:30播韓劇《任意依戀》大結局，其他節目順延，所以暫停播映一集。
第二輯
2019年6月15號：由於轉播《HKT 5G 科技演唱會》，所以暫停播映一集。
阿美族

阿美族係臺灣原住民嘅其中一個族群，主要分佈喺花東縱谷平原，總人口大約廿萬人，係最大嘅臺灣原住民族群。
阿羅內河

阿羅內河（意大利文：Arrone）係一條喺意大利嘅河流，主要喺國家嘅中部地區。條河全長有37公里（23英里），流域面積係125平方公里（48平方英里），由布拉恰諾湖（英文：Lake Bracciano）一路流到出地中海。
意大利有另一條同名嘅河流，由Piansano（英文：Piansano）鎮一路流出去地中海。
阿美利堅無肉飯堂

《阿美利堅無肉飯堂》（Go Green USA），原名《走肉朋友》，係香港電視娛樂製作嘅飲食真人騷節目，2016年9月7號到10月6號逢禮拜三到四22:30-23:00喺ViuTV播，最後一集喺10月11號禮拜二 23:45－00:15播。主持係楊尚友、陳俞希。
節目主持會同環保社企Green Monday創辦人楊大偉去美國挑戰2個禮拜完全素食。
電子節目表

電子節目表（英文：Electronic program guide），簡稱EPG，係指以電子方式顯示嘅節目時間表，通常經數碼電視訊號傳送到電視機，有啲電視台亦會用自己網站發佈。電子節目表內容一般包括嗰日同未來幾日各時段播映嘅節目名、分集標題同分集內容簡介。
電子賀咭

電子賀咭（E-card），又叫電子心意咭，係電子形式嘅賀咭，通常都經E-mail送出。
相比傳統賀咭，E-card唔使用到紙，而且慳返郵寄過程，所以比較環保。另外，E-card唔一定係得文字同靜態圖，可以加埋音樂、動畫或者短片。
電子組態

電子組態（粵拼：din6 zi2 zou2 taai3，英文：electron configuration），或者電子配置（粵拼：din6 zi2 pui3 zi3），係指電子喺原子、分子同第啲物理結構入面每一層電子殼上面嘅排序同組合形態。

填電子組態嘅方法
一般填電子組態有兩種方法：
第一，淨係考慮電子殼（電子層）。電子層可以容納2n2粒電子，n代表由內至外第幾層，所以最內層係n=1嘅狀況，最多可以容納2(12)=2粒電子。然後將原子有嘅電子放入每一層入面，一定要從內層（能量低嘅電子層）填到外層（能量高嘅電子層），滿咗就去下一層。寫真正嘅電子組態嘅時候就要用數字表示每一層有嘅電子數，用逗號分開每一層嘅電子數。例如氖有10粒電子，首先將呢10粒填落第一層，因爲第一層只可以容納2粒，結果淨係放得落2粒而剩低8粒。再將呢8粒填落第二層度，第二層啱啱好填得嗮。所以氖嘅電子組態係2,8。
第二個方法就要考慮埋電子亞層。電子層可以分拆成唔同嘅電子亞層：
其中軌域（又叫軌道）意思係電子出現機率較高嘅區域，一個軌域可以填到兩粒電子入去。而角量子數確定原子軌域嘅形狀。當n=1嘅時候，即係最内嘅電子層，嗰個電子層會細分為1個1s軌域；當n=2，第二層電子層細分為1個2s軌域同3個2p軌域（呢3個2p軌域嘅能量係一樣嘅，屬於同一能級），呢4個軌域總共可以填到8粒電子，如此類推。
填軌域嘅時候，一般有以下嘅規則：
遞建原理（又叫構造原理）：新填入去嘅電子要填入能量最低嘅空軌域上面。
洪德規則： 當一個能級有幾個軌道嘅時候，電子要單獨放入一個軌道先。例如氮，填完1s同2s原子軌域之後仲有3個電子，要填入2p軌域，而2p有三個軌域。而呢3粒電子要分別填入3個唔同嘅軌域入面，變成3個半滿嘅軌域，唔可以將電子填曬入頭兩個軌域度。
泡利不相容原理：同一軌域入面嘅電子自旋一定要相反。
仲有一個好特別嘅現象，就係能級交錯。意思就係有時電子層數比較大嘅某個軌域能量會仲低過電子層數較小嘅軌域。例如3d同4s軌域，明明4s軌域屬於第4層，但能量仲低過3d軌域。右圖係原子軌域能量圖，講出原子軌域能量嘅高低。軌域能量
因爲遞建原理同能級交錯，填原子軌域嘅順序如下圖：
填原子軌域嘅順序
電子經濟準備度

電子經濟準備度（e-Readiness）係用來度一個地方，用電訊同資訊科技去發展經濟，建立財富嘅能力。
電子經濟準備度呢個指標，由幾個構機大數來睇。
除咗大指標，亦會有微細指標。佢會睇一個地方，裏便唔同類機構，唔同地方，唔同類人，點樣拎到數碼資料，好似網絡、軟件、傷殘人士方便程度，同埋有幾準備到。
度出來度數，會跟國排名。亦可以睇下國同國之間，數碼差距（digital gap）有幾大。
2008年，美國排第一，香港第二，瑞典第三，澳洲第四，丹麥第五。
分數分佈
  8.000 - 8.999
  7.000 - 7.999
  6.000 - 6.999
  5.000 - 5.999
  4.000 - 4.999
  3.000 - 3.999
  無資料
電子詞典

電子詞典（英文：Electronic dictionary，粵拼：din6 zi2 ci4 din2）係手提電子產品嘅一種。佢可以收錄多種語言同發音，當做發聲嘅詞典用，亦都可以當遊戲機使用。呢種商品喺1980年代嘅香港開始流行，譬如快譯通、好易通。
電子連接器

電子連接器（英文：Electrical connector），或者叫電路連接器，係將電子元件串連一齊組成電路嘅電機設備。
香港四照花

（學名：Dendrobenthamia hongkongensis）係山茱萸科四照花屬嘅常綠喬木或灌木，原產香港，而家喺中國華南、華中、華東、西南地區先至搵到，但數量好少。
植株喺香港地區受到法律保護。

樣
植株高25m，樹幹比較直。葉對生，橢圓形，翠綠。花單生，頭狀花序，樣似白色嘅波子，有4嚿苞片；每年春末夏初開花。果似個波，黃或紅色；每年秋末冬初結果。

用途
植株可以做綠籬同園林觀景樹；葉同花可以做藥；果既可以食得，又可以浸酒。
香港回歸紀念塔

香港回歸紀念塔係香港一座紀念塔，響新界大埔區大埔海濱公園入面，響1997年同公園同步開放，高32.4米，紀念香港主權移交。
香港四邑商工總會陳南昌紀念學校

香港四邑商工總會陳南昌紀念學校（英文：HKSYC&IA Chan Nam Chong Memorial School）係香港一間中度智障特殊學校，位於新界葵涌榮芳路22號。

學校設施
課室、特別室、言語治療室、醫療室、遊戲治療室、多媒體學習室、學生活動中心、多用途室、輔導室、圖書室、禮堂。

開設科目
中文、英文、數學、常識、電腦、音樂、體育、視覺藝術、設計與科技、家政科。
高中課程：語文、數學同通識三個核心科目，並設有體育、音樂、視覺藝術、生活與科技、資訊科技、設計科技等選修科。
香港國安法對高等教育界嘅影響

《香港國家安全法》喺未經香港人同意或者咨詢過香港人嘅情況之下落實後，對香港高等教育界造成一定嘅影響。除咗有啲大專院校喺課程入面加入《國安法》嘅要求，亦因為點樣為之觸犯國安法嘅定義唔清晰，有一啲大學講師覺得學術自由受到影響，甚至傳出有學生單單因為不滿老師畀分，走去國安熱線舉報老師。

香港大專院校課程嘅影響
喺2021年9月，香港理工大學、香港浸會大學、嶺南大學、同香港教育大學，都分別宣布將根據《國安法》嘅內容，將國安教育列為大學本科生嘅必修課程。其中喺理工大學，仲一定要考試考到合格為止。

對香港學術自主嘅影響
實施國安法之後，香港學術自由情況急劇轉差。全球公共政策研究所（Global Public Policy Institute）喺2021年3月公佈嘅「全球學術自由指數」同評級入面，香港評分大幅下跌，獲評D級，排名仲差過柬埔寨。
喺香港大學，師生之間一度流傳有學生因為唔滿意老師畀分，向國安熱線舉報老師，令港大嘅教授之間瀰漫一片恐懼，唔敢將課堂錄音放上網。亦有老師因為呢條法例令佢唔敢喺課堂上討論政治課題，又擔心將來仲可唔可以教授香港民主課題。校方高層回應嘅時候，堅持學校入面仲有學術自由，話只係講學術嘅話就唔使擔心，但同時表明唔好煽動學生。不過，校方就未有交代清楚煽動嘅定義。有大學教授喺校內討論《國安法》影響嘅內部會議入面，指自己向大學貢獻專業，但而家感到被遺棄，得唔到校方嘅支援。有引述參與討論嘅教授話，「悲傷」或者「失望」都唔足以形容會議室入面絕望同恐懼嘅氣氛。
香港四季酒店

香港四季酒店（英文：Four Seasons Hotel Hong Kong）係間香港五星級嘅酒店，嚮香港島中環海皮，望到維多利亞港同埋九龍半島尖沙咀。
香港四季酒店係四季酒店集團成員之一，隔離係中環碼頭同埋香港國際金融中心。
香港四邑商工總會黃棣珊紀念中學

香港四邑商工總會黃棣珊紀念中學（英文：HKSYCIA Wong Tai Shan Memorial College）係香港一間資助全日制男女英文中學，響石硤尾南昌街250號，響1975年創校，創校團體係香港四邑商工總會，校訓係「忠、恕、勤、敏」。
家下冇以前咁勁，但都算得上係石硤尾區內名校之一。
香港國家安全法

中華人民共和國香港特別行政區維護國家安全法：由全國人民代表大會常務委員會，喺香港基本法附件三訂立嘅港區國安法。
維護國家安全條例：喺香港立法會根據香港特別行政區基本法第二十三條訂立嘅香港國安法。
颱風燦都

颱風燦都係太平洋颱風季嘅熱帶氣旋名。「燦都」呢個名由柬埔寨提供，指植物玉簪花。
颱風燦都可以係：
強烈熱帶風暴燦都 (2004年)
颱風燦都 (2010年)
熱帶風暴燦都 (2016年)
颱風燦都 (2021年)
颱風獅子山

颱風獅子山係太平洋颱風季嘅熱帶氣旋名。「獅子山」呢個名由香港提供，指香港嘅山獅子山。
颱風獅子山可以係：
強烈熱帶風暴獅子山 (2010年)
颱風獅子山 (2016年)
熱帶風暴獅子山 (2021年)
颱風燦鴻

颱風燦鴻係太平洋颱風季嘅熱帶氣旋名。「燦鴻」呢個名由老撾提供，指檀香。
颱風燦鴻可以係：
颱風燦鴻 (2003年)
颱風燦鴻 (2009年)
颱風燦鴻 (2015年)
颱風燦鴻 (2020年)
颱風玲玲

颱風玲玲係太平洋颱風季嘅熱帶氣旋名。「玲玲」呢個名由香港提供，係女仔名。
颱風玲玲可以係：
颱風玲玲 (2001年)
熱帶風暴玲玲 (2007年)
熱帶風暴玲玲 (2014年)
颱風珊珊

颱風珊珊係太平洋颱風季嘅熱帶氣旋名。「珊珊」呢個名由香港提供，係女仔名。
颱風珊珊可以係：
颱風珊珊 (2000年)
颱風珊珊 (2006年)
熱帶風暴珊珊 (2013年)
颱風珊珊 (2018年)
颱風煙花

颱風煙花係太平洋颱風季嘅熱帶氣旋名。「煙花」呢個名由澳門提供，指放煙花。
颱風煙花可以係：
颱風煙花 (2015年)
颱風煙花 (2021年)
颱風玫瑰

颱風玫瑰係太平洋颱風季嘅熱帶氣旋名。「玫瑰」呢個名由泰國提供，係指植物玫瑰。
颱風玫瑰可以係：
強烈熱帶風暴玫瑰 (2005年)
熱帶風暴玫瑰 (2011年)
熱帶風暴玫瑰 (2017年)
香海情潮

《香海情潮》係喺1963年嘅一部粵語片，由黃卓漢自編自導兼監製，丁瑩、張儀主演。

情節
張宜同老婆李艷鴻有一個女，生活唔算富裕但係美滿。有一日，張宜阿媽同大仔張平一家喺鄉下間來香港投靠張宜，艷鴻為咗幫補家計就出去打作，但係就俾思想守舊嘅奶奶嫌棄。張宜嘅老闆不念情義，炒咗張宜，張家一家嘅生活陷入困境。張平嘅大仔大牛跌傷個頭，張宜阿媽因為迷信唔俾大牛入院，重將責任歸賴咗艷鴻，艷鴻忍辱離家暫避。張平老婆為咗大牛嘅殮葬費走去做陪舞，艷鴻知道之後賣血幫佢還債，張母先至知怪錯咗艷鴻，向她認錯；剛好鄰居搵張宜合作管理工廠，於是一家人嘅生活又見曙光。

花絮
齣戲片頭可以見到當年嘅尖沙咀天星碼頭同單層巴士。
香海正覺蓮社佛教普光學校

香海正覺蓮社佛教普光學校（英文：HHCKLA Buddhist Po Kwong School）係香港一間輕中度智障特殊學校，位於新界粉嶺欣盛里2號。

學校設施
課室、教員室、家政室、設計與科技室、視覺藝術室、音樂室、電腦室、言語治療室、自閉症兒童輔導室、職業治療室、學生活動中心、圖書館、校園電視台直播室、禮堂暨錄影廠。

基礎課程
中文、普通話、英文、數學、科學、個人及社化教育、音樂、視覺藝術、體育、資訊及通訊科技、科技與生活、設計與科技、STREAM、綜合學習、興趣活動、聯課活動、價值觀教育、德育課、生命成長課、自閉症資源輔導、言語治療、職業治療等。

高中課程
中文、英文、普通話、數學、公民與社會發展、體育、音樂、資訊及通訊科技、科技與生活、設計與應用科技、視覺藝術、個人成長課、興趣活動、聯課活動、價值觀教育、德育課、生命成長課等。

躍進課程
中文、英文、數學、公民與社會發展、普通體育、音樂發展、工作體驗、社區探索、自主午膳、小賣店、視藝發展、興趣活動、聯課活動、價值觀教育、德育課、生命成長課等。
香檸檬

香檸檬（粵拼：hoeng1 ling4 mung1；學名：Citrus × bergamia）又嗌香柑（hoeng1 gam1）或香檸檬橙，係芸香科柑桔屬嘅常綠喬木仔或灌木，原產北美，而家喺全球各地都可以搵到。香檸檬嘅英文為bergamot或bergamot orange，呢個名字長期被誤譯為佛手柑。實際上佛手柑同香檸檬係柑橘類水果中截然不同嘅兩個品種。

用途
佢可以做生果，雖則好少可會直接食，但會用嚟調味（譬如伯爵茶）、果占同香薰精油。
香海慈航

香海慈航係香港一間寺院，喺荃灣老圍村三疊潭。因佢嘅外形似一艘漁船，而且起喺三疊潭旁邊，喺雨季嘅時候，石澗流水淙淙，所以亦叫做「船廟」。
「香海慈航」裏面主要供奉觀世音菩薩。喺佛教嘅經典之中，觀世音菩薩為咗普渡眾生，倒駕慈航。「香海」喺佛教嘅經典中係指圍繞須彌山嘅內海，全部都係香水，亦可泛指佛門。
香海慈航喺1960年起，原本前身名叫「觀音岩」。聽講由老圍村嘅村民仿照南中國海嘅漁船造型而自行設計起嘅，有啲建材更係三疊潭嘅石塊。得悉香海慈航原本係呂祖嘅道場，寬宗法師曾經同道教嘅友人扶乩，獲呂祖指派做住持。
香海慈航嘅船頭豎立咗關公像作為護法，前艙係虛雲禪師紀念堂，中間船艙係開山祖寬宗大師紀念堂，後艙係供奉千手千眼觀世音菩薩同地藏菩薩嘅圓通寶殿，船尾則有白衣觀音立像。喺寬宗大師紀念堂上面，係供奉呂祖嘅「呂祖飛真應化壇」。呂祖係著名嘅道教仙人，佢係八仙之一。壇裏面中央掛住「明鏡非臺」嘅橫匾。明鏡非臺四字係出自禪宗六祖惠能嘅禪悟偈語：「菩提本無樹，明鏡亦非台，本來無一物，何處惹塵埃。」。
除此之外，香海慈航嘅西面設有一條「雲連橋」，跨過三疊潭而連接到對岸。東面就有一座細细嘅寺廟「潮音淨院」，正門就面對山下面上葵涌一帶。寺嘅外面有一個葫蘆形嘅水池，旁邊嘅土地廟上面寫住「公公十分公道  婆婆一片婆心」。
香江晚報

《香江晚報》係香港一份摺咗嘅報紙，1921年創刊，係香港頭一份晚報，1929年停刊。
長谷川博己

長谷川博己，係日本嘅一個男藝人同埋演員。
長谷川唯

長谷川唯（粵拼：coeng4 guk1 cyun1 wai4；1997年1月29號—）係日本足球員，踢中場，為日本女子足球代表隊出場超過80次。
長谷川太郎

長谷川太郎（1979年8月17號—）係日本足球員，司職前鋒，效力過柏太陽神，新潟天鵝，甲府風林，德島漩渦，橫濱FC，及北九州向日葵。
長谷川治久

長谷川治久（粵拼：coeng4 guk1 cyun1 zi6 gau2；1957年4月14號—）係日本足球員，司職前鋒，曾經喺1978～1981年間爲日本足球代表隊出場15次，入咗4球。
長谷川巧

長谷川巧（粵拼：coeng4 guk1 cyun1 haau2；1998年10月6號—）係日本足球員，打後衞位置，效力群馬草津溫泉。
長谷川清

長谷川清（1883年5月7號—1970年9月2號）係大日本帝國政治人，第18任臺灣總督，1940年到1944年任職。
長谷川太一

長谷川太一（粵拼：coeng4 guk1 cyun1 taai3 jat1；1981年2月26號—）係日本足球員，司職中場，效力過新潟天鵝。
長谷川徹

長谷川徹（1988年12月11號—）係日本足球員，司職守門員，效力德島漩渦。
長谷川悠

長谷川悠（1987年7月5號—）係日本足球員，司職前鋒，效力清水心跳。
長谷川明子

長谷川明子，係日本嘅一個女藝人同埋配音員。
香港大學偉倫堂

香港大學偉倫堂（Wei Lun Hall）係香港大學嘅一個主要學生宿舍，喺1994年創立，2010年翻新，提供宿位畀381個學生。

主要活動
偉倫堂每年都會舉辦「偉倫節」，各樓層會會籌備唔同嘅活動或者拍攝短片。
偉倫堂有唔同嘅運動隊，例如泳隊，籃球，足球，排球等等，另外亦有辯論隊，劇社，合唱團等。

2018年張祺忠疑因疑因受老婆長期精神虐待而殺妻
喺2018年8月，當時嘅舍監張祺忠喺偉倫堂內勒死自己老婆陳慧文，案件轟動一時，去到兩年後開審，唔同嘅證人包括銀行經理，宿舍員工同埋死者嘅細妹，都話死者個人好難相處。心理學家同埋精神科法醫都話張祺忠受到死者嘅言語暴力同埋心理虐待。

2019年性醜聞
2019年8月，《香港蘋果日報》報導，有啱啱入去住嘅女宿生被男「大仙」（泛指已入住多過一年嘅高年級同學），借醉毛手毛腳；以住宿資格作要脅，間接迫佢裸露上身拍片。之後香港大學確認曾經收到投訴。之後，偉倫堂學生會發表聲明，表示絕對唔容忍欺凌情況喺舍堂存在，又話會嚴正處理。
香港大學美術博物館

香港大學美術博物館，係一個免費參觀嘅美術博物館，嚮香港島般咸道94號香港大學馮平山樓同徐展堂樓。展品多數係有歷史同藝術價值嘅藏品，包括青銅器、陶瓷、書畫等。
美術博物館前身做過馮平山博物館。

出面網站
維基同享有多媒體嘅嘢：University Museum and Art Gallery
〈香港大學的歷史面貌 香港大學美術博物館〉。
〈香港大學美術博物館 交通及開放時間 免費入場〉。
〈《香江冷月：香港的日治時代》 展出包括有70多幅歷史照片〉。
香港大學大學堂

大學堂（粵拼：daai6 hok6 tong4，英文：University Hall，U-Hall）係香港大學嘅男Hall，喺港島薄扶林道144號，附近係薄扶林水塘。建築喺1861年起好，係香港法定古蹟。
香港大學本部大樓

香港大學本部大樓（英文：Main Building of The University of Hong Kong）係香港大學最老嘅建築物，1912年起好，佢嘅外部喺1985年做咗香港法定古蹟。
香港大學理學院

香港大學理學院（英文：Faculty of Science）係香港大學嘅一個學院，下設數學、物理、化學、地球科學、統計及精算五個系及生物科學學院。學院辦公室設喺莊月明物理樓地下。
香港大學莊月明化學樓

莊月明化學樓（英文：Chong Yuet Ming Chemistry Building，簡寫CYMC或者CYC）係香港大學莊月明樓群一部分，亦係香港大學化學系所在地。樓內有多個物理實驗室。樓層編號從地庫三樓（LG3）至6樓。地庫一樓有化學試劑庫同玻璃加工工場，地下有化學系辦公室、研究實驗室，教學實驗室主要分佈喺1、2樓。其它各層以辦公室同研究實驗室為主。
香港大學化學系

化學系（英文：Department of Chemistry）係香港大學理學院下面一個系，喺莊月明化學樓，辦公室喺地下G01房。設有無機化學、有機化學、分析化學、物理化學等研究項目。
香港文化博物館

香港文化博物館係香港康樂及文化事務署其中一間博物館，喺沙田區大圍，2000年12月17號開始正式對外開放，內容涵蓋歷史、藝術同文化等唔同範疇。

簡介
香港文化博物館設有12個展覽館，陳列面積達7,500平方米。5個常設展覽館包括金庸館、粵劇文物館、徐展堂中國藝術館、趙少昂藝術館同兒童探知館。專題展覽館喺唔同時間推出多元化嘅展覽主題，以提高參觀者對文化藝術嘅興趣。

常設展覽
2016年8月1號開始常設展覽免費入場。
香港文物探知館

香港文物探知館係香港康樂及文化事務署其中一間博物館，喺尖沙嘴九龍公園入面，2005年10月29號開始對外開放，主要設施包括常設展覽廳、專題展覽廳、演講廳、教育活動室同參考圖書館等。

歷史
香港文物探知館位處九龍公園裏面，前身係起喺大概1910年嘅前威菲路軍營S61同S62座。政府喺1967年收歸呢片軍事用地，用嚟做文娛康樂用途。自1983年開始，呢兩座建築物用嚟做香港歷史博物館嘅臨時館址，直至1998年啟用尖沙咀東部嘅新館為止。經過修復後，呢兩座歷史軍事建築同現代設施融合，用以進行文物宣傳同教育活動。
香港施政報告

施政報告（粵拼：si1 zing3 bou3 gou3；英文：Policy address），係香港行政長官每年都出一次嘅報告。每年都要出施政報告呢個做法係基本法第64條「定期向立法會作施政報告」規定嘅。

香港政府
喺英屬香港時代，香港總督定期向立法局發表演說。由於立法局嘅年度會期喺每年嘅10月開始，港督宣讀施政報告嘅時間會喺10月立法局復會嘅第一日。
最初嘅港督施政報告嚟自英國君主嘅「御座致辭」。六七暴動後，港督麥理浩第一次喺1972年10月18號喺立法局解釋施政，直到1976年定名做「港督致辭」（英文：Address by the Governor）。1986年起命名做「施政報告」，並喺1992年起為每份報告定標題。
香港最後一任總督彭定康喺1996年10月2號發表任內最後一份施政報告，佢喺施政報告嘅最後一章提到對香港喺1997年主權移交後嘅擔憂：「我感到憂慮的，不是香港的自主權會被北京剝奪，而是這項權利會一點一滴地斷送在香港某些人手裡。」呢番話被認為講咗好多香港人最深層嘅焦慮：港人維繫自治權時，唔止要面對外部壓力，重有來自香港內部嘅背叛。

——《香港基本法》第64條
1997年香港主權移交以後，行政長官跟返舊例，喺每年10月立法會復會嗰陣宣讀施政報告。
董建華喺2002年連任行政長官，以高官問責制需要試行期做理由，將原定喺2002年10月宣讀嘅施政報告延後到2003年1月宣讀；呢種做法直到佢辭職為止，令2002年入面冇施政報告。
曾蔭權當選行政長官後，回復以往慣例，喺每年嘅10月宣讀施政報告，並以立法年度做施政報告嘅有效期（例：二零零五至二零零六施政報告），令2005年出現兩份施政報告。
梁振英上任行政長官後，為咗畀第五屆第五屆立法會議員有足夠時間發表意見做理由，將原定喺2012年10月宣讀嘅施政報告延後到2013年1月宣讀，呢種做法直到佢任期屆滿為止，令2012年內冇施政報告。
2017年7月林鄭月娥上任行政長官後，又將施政報告嘅宣讀時間提前到10月，令2017年再次出現兩份施政報告。2019年受反修例運動影響，民主派議員喺林鄭月娥準備進入會議廳發表（2019年度香港行政長官施政報告）2019年《施政報告》前叫口號，立法會主席梁君彥用呢個做呢個兩次宣布暫停會議，最終政府新聞處宣佈林鄭月娥將以錄影片段形式發表《施政報告》，係《施政報告》47年歷史以嚟首次。
《2020年施政報告》原定喺2020年10月14號宣讀，但因同中共總書記習近平親自出席嘅深圳經濟特區建立40周年慶祝大會撞期，加上收到中央通知11月下旬（實際係中旬）到北京同國務院各部委商討一系列惠港措施，政府喺10月12號宣佈延期宣讀，並喺11月16號宣佈將喺11月25號發表施政報告。
2023年10月，行政長官將發表《施政報告》宣佈2024年內完成23條立法, 並提交網絡安全立法草案。
香港文學

香港文學（粵拼：hoeng1 gong2 man4 hok6）顧名思義就係指香港出嘅文學，出名嘅作家有倪匡同金庸呀噉。
廿世紀起嘅香港文學通常都係用語體中文（而非粵文）寫嘅，亦有一小部份係用英文寫。廿一世紀初有興起粵文寫嘅文學。
香港旅遊業

香港旅遊業係香港經濟嘅4大支柱產業之一，亦都係香港政府重要嘅稅收來源。香港係世界其中一座經濟、金融、航空同貨運嘅樞紐城市，位置具有策略性，加上香港係東方傳統同西方文化匯聚嘅城市，新舊事物互相交融，締造出香港獨特嘅都會文化，風貌多樣嘅名勝景點、郊野景致，其中「東方之珠」、「購物天堂」同「美食天堂」美譽更加係享負盛名，仲有香港交通方便，成為咗世界上較受歡迎嘅旅遊勝地。
已知香港最早於1932年的旅遊宣傳海報，把香港比喻為「東方的里維耶拉」

數據
呢版要更新，以反映最新情況。加完料之後唔該拎走個模。

香港旅客嘅主要來源
香港旅遊發展局嘅數據，2013年觀光客(過夜)總數25,661,072人，入境不過夜人數為28,637,732人。中國內地訪港旅客總數達4070萬人次，佔所有訪客75.0% 。2014 年，來自世界各地嘅訪港旅客達6080萬人次，較2013 年上升12%。其中，中國內地繼續系香港最大客源市場，訪港旅客總數達4720萬人次（+16%），佔整體訪港旅客的 77.7%。

中國旅客訪港人數
中國旅客常年都系香港最大客源。 2017年訪港旅客中，佔整體旅客76%，增長3.9%。
香港旅遊業議會

香港旅遊業議會（英文：Travel Industry Council of Hong Kong，簡稱：旅議會、TIC），係香港旅遊業界嘅同業組織。

史
旅議會喺1978年成立，以保障旅行社嘅利益為宗旨，專責維持旅遊業嘅高專業水平，保障旅遊業者同出入境旅客雙方嘅利益。經過旅議會多年遊說，1985年香港政府制訂《旅行代理商條例》，規定所有經營外遊業務嘅旅行社必須領取牌照。旅議會負責監管外遊同入境旅行社，實現行業自律。
現任旅議會理事會主席係徐王美倫（東和旅遊董事總經理），總幹事係楊淑芬。
香港新移民

香港新移民，又叫做新在港定居人士，一般係指唔喺香港出世長大而之後移民香港嘅人，依家喺香港主要指由中國內地移民香港嘅人。依家，內地人士喺港居住嘅途徑包括申請單程證、優秀人才入境計劃、輸入內地人才計劃、同埋非本地畢業生留港╱回港就業安排等等。但係有關新移民嘅政策同討論，一般只係涵蓋持有單程證喺香港，而且住咗唔夠7年嘅人。

英治香港時期
1949年中華人民共和國成立，中國共產黨喺中國大陸展開大躍進、三反五反等運動，造成大饑荒，死亡人數過千萬。總路線、大躍進同人民公社化呢三項政策嘅執行，導致喺1958-1962年大饑荒，期間高達3200-4100萬人被餓死。歷史學家馮客稱「脅迫、恐嚇、系統性暴力構築咗大躍進嘅基礎」、「人類歷史上最大規模嘅一次嘅大屠殺」。中國大陸部分民眾為咗逃避呢啲人為災難，同埋中國共產黨政府嘅政治迫害，除咗有移去中華民國政府管轄嘅台灣之外，亦都有逃難到香港，史稱“逃港潮”。呢個亦都係現今香港人嘅主要喺源（好多今時今日嘅香港人都係當年大陸逃難去香港嘅人嘅後代）。
1960年代，中國大陸文化大革命爆發，因爲維持咗10年，所以亦都被稱之爲「十年動亂」或「十年浩劫」。喺呢段時間期間，又有一波大陸人逃避中共迫害，南下去香港避禍。
1974年11月香港政府實施抵壘政策，中國大陸偷渡者只要有命去到香港市區，就能夠攞到香港身份證，同時確認早前已經逃港嘅人，現今係合法居留，政策直至到1980年10月結束。
1982年，港英政府同大陸政府達成協議，議定由內地喺港定居者須要持有內地政府簽發嘅單程證，配額係每日75個。
1993年，單程證配額由每日75人，增加至到每日105人。
1995年，單程證配額再由每日105人，增加至到今時今日嘅每日150人。

香港特區時期
1997年香港主權移交後，中國內地居民能繼續透過《基本法》第二十四條第二款第（三）項所確立嘅永久居留權，用同已經移居咗去香港嘅仔女或者配偶團聚、照顧無依靠嘅父母同親屬、繼承產業等等嘅方式，喺申請單程證移居香港。但係，唔少新移民因為唔能夠喺香港自給自足、依賴社會福利、學歷又相對低、加上生活習慣嘅差異、語言唔通等等嘅原因，唔少都好難融入香港社會。仲有，本土香港人同時指責新移民唔願意融入香港社會，並且保留使用自己嘅母語（多數係普通話）、濫用福利、入侵香港文化等等，話新移民係「蝗蟲」。

稱呼
由中國大陸去香港定居嘅新移民又稱為「新香港人」，部分本土派貶稱新移民做「蝗蟲」。「新香港人」呢個字由大陸《人民日報》喺2013年10月發表嘅文章度而喺，呢篇文章聲稱香港嘅700萬人口當中，超過40%係新香港人，而呢班人已經成為咗香港嘅「中流砥柱」。

融入社會情況
部分新移民能夠慢慢咁融入香港社會，不過仍然有部份新移民由於文化背景、社會風貌、同生活習慣等嘅差異，唔太容易融入香港社會，甚至同本土嘅香港人發生衝突。香港本土派認為「新移民」喺港净係攞社會福利，而對社會冇貢獻，批評佢哋係「蝗蟲」。有啲民意調查顯示，唔少新移民都覺得被歧視，同埋某程度上覺得自己唔俾社會接納。例如2014年9月-2015年1月香港教育學院所做嘅調查結果，話55%嘅新移民都覺得俾香港人歧視、香港社區組織協會喺2016年7-9月訪問咗300幾位新移民嘅調查，發現89.9%嘅受訪者，無論有冇親身受過歧視，都認為香港存喺歧視新移民嘅情況，比2014年高大約5%。同時，有49%表示喺做野過程期間受過歧視，導致做野嘅時間同數量都多過其他人、而人工又低過人等等，另外有25.3%表示歧視令佢哋封閉自己，變咗唔願意接觸社會，亦有11.7%受訪者表示，新移民嘅子女被同學或者朋友排擠。
因爲咁，有唔少團體都嘗試幫助新移民更加好咁適應香港嘅生活，融入主流社會，例如：香港社區組織協會、新家園協會等等。根據香港新家園協會提供嘅數據可見，香港主權移交20年喺，香港有超過100萬人位新移民。香港新家園協會先後設立咗緊急援助基金、職業培訓中心等。目前，香港新家園協會有超過13萬位會員，服務過超過140萬人。

廣東話同繁體字
一般喺講，金融行業嘅香港新移民對粵語比較冇興趣。2007年，訊匯集團副總裁阮期瑗寫過：「1993年初，我喺到香港定居。入鄉隨俗，和所有嘅新移民一樣，我面對嘅第一個問題便係語言關。喺我嘅潛意識裡，普通話係規範語言，廣東話難聽又難懂，從心底裡排斥廣東話，從喺也冇有下功夫學講廣東話。」 有需要面對香港客戶嘅服務業，學習廣東話嘅動力就相對比較大。
按香港法例第五章《法定語文條例》所規定，香港嘅法定語文係中文同英文，但係冇指明係邊種中文語言同文字，而大多數嘅香港華人都用粵語同埋繁體字，並且以英文做第二語言。1997年之後，香港政府推行「兩文三語」政策，即提倡學寫中文同英文，講廣東話、普通話同英文。香港嘅官方網站全部都有繁體中文、英文、同簡體中文嘅版本，又喺學校教育上推廣普通話，資助同推行普教中等等，曾經有政府部門刊文話粵語唔係香港人嘅母語，被批評係矮化粵語，政府嘅舉動進一步引起香港人嘅唔滿，加劇咗中港矛盾。

身份認同 vs. 政治立場
香港中文大學香港亞太研究所公共政策研究中心所做嘅調查發現，新移民嘅身份認同情形同喺香港住咗嘅年數偏向成正比。調查問咗內地出世嘅香港學生，對「中國人／香港人／兩者皆係」身份嘅認同度，同埋佢哋支持「本土派」嘅機率。結果發現選擇「香港人」身份嘅中國內地出世嘅學生，喺香港住咗9年或以上後，比例由大約9%大增至到大約33%；選擇「中國人／兩者皆係」身份嘅中國內地出世嘅學生，喺香港住咗9年或以上之後就跌咗去大約67%。喺政治上，73.7%嘅內地出世嘅學生無明確政治傾向，同喺香港出世嘅學生嘅大約65.9%差唔多；而有政治傾向嘅學生，無論係內地出世抑或係香港出世嘅學生，支持泛民同本土派嘅比例都全部遠超於建制派。

福利政策
本喺香港絕大部份嘅社會福利（例如綜援、公屋等）都要求只有喺香港住滿7年嘅香港永久居民先至可以申請，但係依家有部分成為咗一啲從事低薪行業或者冇工作嘅新移民（有唔少係照顧小朋友嘅家庭主婦），依賴喺維生嘅途徑。
2003年，當時政府面對財赤壓力，時任社會福利署署長嘅林鄭月娥表示。喺香港住咗未夠7年之新移民，有7萬人領取綜援，佢承認比例偏高，對公共財政嘅確構成壓力，有話「社會應該廣泛咁討論，有冇需要改變依家喺香港住滿一年，就可以申請綜援嘅做法」。佢又指會研究新喺港嘅人士申領綜援資格嘅限制，但係仲須要喺社會做廣泛嘅討論。
2013年12月17號，香港終審法院跟據社區組織協會嘅上訴，裁定綜援申請前要喺香港住咗7年嘅期限，違反咗香港基本法（第三十六條規定香港居民有依法享受社會福利嘅權利），引起社會關注，有人認為呢個決定將會導致新移民任意申請或者濫用呢份社會福利。
根據2017年《內地新喺港定居人士嘅統計數字》，該年單程證嘅新移民之中，有47%（即係超過2萬人）第一年入戶公屋單位。
骾親

骾親，或者寫做啃親、噎親，係指嘢食（或者嘢食附帶嘅骨頭）阻塞位呼吸道影響呼吸，如果解決唔到就會窒息而死，亦即係骾死。
髀

髀係人同各種動物嘅下肢，由屁股去到腳踭，主要用來支撐身體。膝頭以上嗰截叫大髀；以下叫細髀（呢個詞而家比較少人用，多數用腳瓜取代）。腳踭之後連住隻腳。
髓磷脂

髓磷脂（myelin）係一浸包住軸突嘅脂，幫手將條軸突絕緣，等神經訊號傳遞得快啲。
骷髏會

骷髏骨頭會（Skull and Bones）係美國秘密社團（secret society），成員包括美國重要人物，例如美國總統、聯邦大法官同埋大學校長。
骷髏妖

骷髏妖（粵拼：fu1 lou4 jiu2；英文：skeleton）係奇幻故仔入面成日見到嘅一種死靈，指因為魔法等嘅力量而識郁嘅骨架。
骶骨

骶骨（粵拼：dai2 gwat1，Sacrum）係人體脊柱嘅骨，上接腰椎，下接尾椎，喺兩嚿髖骨之間。
骷髏天蛾

蛹；骷髏天蛾同第啲飛蛾一樣，都係行完全變態嘅。
毛蟲
骷髏天蛾（英文：greater death's head hawkmoth；學名：Acherontia lachesis），又叫鬼面天蛾，係天蛾科下嘅一個飛蛾物種，源產自印度，喺廿一世紀初分佈偏及斯里蘭卡、東南亞至東亞多地，遠至日本南部都可以搵到佢哋嘅蹤跡。
骷髏天蛾嘅成蟲擘開啲翼可以有成 13 cm 咁長。佢哋喺外形上最大嘅特徵係背脊上面嘅花紋－佢哋背脊上嘅花紋畀人覺得望落好似骷髏頭噉嘅樣，所以佢哋响粵文入面就有咗個名叫「骷髏」天蛾，而英文名入面嘅 death's head 都係講緊佢哋背脊花紋似骷髏頭。

習性
骷髏天蛾喺好多行為上同第啲飛蛾大同小異，不過都有啲獨特之處。
骷髏天蛾出嗮名鍾意食蜜糖：骷髏天蛾識得模仿蜜蜂陣除，令到蜜蜂以為佢哋係同伴（蜜蜂唔會郁手攻擊骷髏天蛾）；於是骷髏天蛾就會恃住呢樣嘢走入去蜜蜂竇度，再靠住佢哋頭度一條又尖又硬嘅構造，拮穿蜜蜂竇嘅牆並且偷蜜糖食。因為佢哋有噉嘅習性，所以骷髏天蛾喺英文入面又有個花名叫 bee robber－即係話佢哋會「打劫」蜜蜂噉解。
髀外開

髀外開（粵拼：bei2 ngoi6 hoi1 | 英文：turnout）喺芭蕾舞技法上係指個舞蹈員用髖關節嘅力（而唔係膝頭嘅力）將兩條髀向外面轉，令到對膝頭同腳尖彼此遠離，喺五大腳位當中都會用到。用髖關節將雙髀向外轉一般俾人認為好睇過用膝頭嘅力令對髀向外轉，而且亦都冇咁易整親個舞蹈員。
閏八月十八

閏八月十八係黃曆閏年時閏八月第十八日。因為閏八月唔係年年有，平時紀念都會響八月十八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月十四

閏八月十四係黃曆閏年時閏八月第十四日。因為閏八月唔係年年有，平時紀念都會響八月十四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月廿七

閏八月廿七係黃曆閏年時閏八月第廿七日。因為閏八月唔係年年有，平時紀念都會響八月廿七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月廿九

閏八月廿九係黃曆閏年時閏八月第廿九日。因為閏八月唔係年年有，平時紀念都會響八月廿九。如果閏八月係小月，呢日就做閏八月最後一日。如果係大月，就係尾二嗰日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月廿一

閏八月廿一係黃曆閏年時閏八月第廿一日。因為閏八月唔係年年有，平時紀念都會響八月廿一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月廿三

閏八月廿三係黃曆閏年時閏八月第廿三日。因為閏八月唔係年年有，平時紀念都會響八月廿三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月十九

閏八月十九係黃曆閏年時閏八月第十九日。因為閏八月唔係年年有，平時紀念都會響八月十九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月十二

閏八月十二係黃曆閏年時閏八月第十二日。因為閏八月唔係年年有，平時紀念都會響八月十二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月十五

閏八月十五係黃曆閏年時閏八月第十五日。因為閏八月唔係年年有，平時紀念都會響八月十五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏八月十六

閏八月十六係黃曆閏年時閏八月第十六日。因為閏八月唔係年年有，平時紀念都會響八月十六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
體育教育

體育係現代教育基本元素。有人歸納佢做德智體羣美五育之一。現代嘅小學中學都會將體育列入響必修課程之內。
體育局

體育局（葡文：Instituto do Desporto，葡文縮寫：ID），以前叫體育發展局，係澳門特別行政區政府社會文化司轄下嘅行政自治部門，前身係澳葡政府喺1993年成立嘅澳門體育總署。現任局長係潘永權，副局長係劉楚遠同埋林蓮嬌。
體育快訊

體育快訊係香港亞洲電視新聞部製作嘅運動節目。

播映時間
《體育快訊》喺星期一到星期五18:55（《經濟快訊之後》）同埋星期六、星期日18:40（《六點鐘新聞》之後）喺旗下粵語頻道本港台同亞洲台（亞洲台賽馬日除外）播。
體育報知

《體育報知》（日文：スポーツ報知／スポーツほうち Supōtsu Hōchi）係日本一份由報知新聞社發行嘅體育報（日文：スポーツ新聞）。
香港大專辯論賽

香港大專辯論賽（英文：Inter-collegiate Debate Competition，簡稱大專盃），係由香港電台同香港專上學生聯會合辦，以「衝出校園，關心社會」做口號，每年舉行一次，設有冠軍、亞軍各一名、季軍兩名同最佳辯論員5個獎。初賽多數喺院校進行，準決賽喺香港電台廣播大廈公開進行。決賽多數喺每年4月初舉行，準決賽同決賽錄音會喺香港電台第一台廣播。

目的
推廣大專同學辯論風氣、提高辯論水準同分析能力。
鼓勵大專同學認識同關心社會事務。
推動市民關注社會事務。

參賽院校同冠軍次數
1 粗體字為雙冠軍、斜體字為正名大學前攞冠軍。
2 最長衛冕記錄：香港中文大學（3次，1989-1991）。

圖例
：攞冠軍隊伍。 　：負方同時獲得最佳辯論員獎。 #：代表嗰間院校第一次攞冠軍。
香港大酒店

香港大酒店（Hong Kong Hotel）係香港一酒店，經已拆咗，位置喺舊時中環大鐘樓附近，必打街同皇后大道交界，家下告羅士打大廈同中建大廈笪地。

史
一八六六年，香港大酒店公司成立，由當時富商組成。公司買咗東方酒店（Oriental Hotel）同Keying and Marina House 。酒店一八六八年啟用。佢個位就喺家下中建大廈。樓高四層，大鐘樓就喺側邊。
因爲顛地洋行執笠，一八八六年，買咗必打碼頭笪地。一八九二年北翼落成，樓高六層，地伸至域多利海口，當時係域多利城中至高屋宇。直至一九零零年填海，先至變爲內陸。當時《香港雜記》有講「酒店以香港大酒店爲巨擘、其深處由皇后大道、通至海旁。樓設六層、內有餐房及波樓、往房多至百餘間、高矗青雲。登樓者、不異置身雲漢、亦且華麗異常。」
一九二六年二月十三號正月初一，正值新年，香港大酒店火燭，北翼燒咗。北翼笪地賣咗畀置地。一九五二年，酒店結業。
九龍尖沙嘴嘅半島酒店，同舊時山頂酒店，都屬於同一間公司香港上海大酒店。
香港天線

香港天線有限公司，簡稱香港天線（英文：Hong Kong Antenna and Engineering Company Limited，除牌時九龍證券交易所上市編號：205）係一間執咗笠嘅香港上市公司，創辦人係陳普芬同樂秀章（其中陳普芬亦係九龍證券交易所創辦人），呢間公司宣稱經營研究同發展電視天線業務，1973年香港股災急跌，被認為係一隻泡沫股。由於股價喺上市大概六星期就上升29倍，因此被當時嘅股民稱為「香港黐線」。
1970年代初，香港股市進入咗瘋狂階段，由於嗰時香港政府監管制度唔夠，任何公司都可以輕易上市。1972年11月22日，香港天線宣佈喺九龍證券交易所上市，聲稱發明咗一種可以畀家庭使用嘅天線，雖然招股書內容清楚寫明：「本公司剛成立，尚未開始經營…上市集資作研究和發展用途…對未來派息未能保證。」，但仍然被股民瘋狂追捧。
香港天線股票嘅招股價係每股1港元，同年12月5日上市。上市第一日最高報3.2元（升2.2倍），收市報2.522元（升約1.5倍）。大概六星期後嘅1973年1月23日，香港天線已升到30元嘅歷史最高位。但股民呢個時候發現現實中只要喺大廈頂層豎一枝鐵線，都可以接收電視信號，並唔涉及科技研究，事件更加變成國際笑話。該股未到同年3月股災正式爆發，其股價已經跌至停牌，最後執笠清盤。
由於年代久遠，新一代香港股民以訛傳訛，喺2000年代試過流傳香港天線上市當日就升到50元收市，上升幅度有49倍。
同時期亦有一隻由同一班人馬創立嘅股份，叫做香港電腦。
香港大學莊月明物理樓

莊月明物理樓（英文：Chong Yuet Ming Physics Building）係香港大學莊月明樓群一部分，亦係香港大學物理系所在地。樓內有多個物理實驗室。樓層編號從地庫三樓（LG3）至6樓。地下有理學院辦公室，而物理系辦公室就喺518房。
香港大學莊月明樓群

莊月明樓群（英文：Chong Yuet Ming Buildings）係香港大學幾棟用莊月明起名嘅樓嘅合稱，包括莊月明文娛中心、莊月明物理樓同莊月明化學樓，其中物理樓同化學樓連埋一齊，每層樓都互通。而文娛中心就喺物理化學樓嘅西南邊。
香港天文台

香港天文台（簡稱天文台；英文：Hong Kong Observatory，縮寫HKO）係香港嘅政府部門同聯合國所屬世界氣象組織成員，專門負責香港嘅氣象觀測，亦兼任地震、授時、天文、輻射監測等事務，向香港市民發出相關嘅警告。香港天文台亦係世界氣象組織擔任網頁開發同操作嘅總負責氣象部門，以及聯合國世界氣象組織屬下嘅航空氣象委員，撰寫航空氣象文章嘅牽頭氣象部門。另外亦係世界氣象組織同聯合國亞洲及太平洋經濟社會委員會共同主持嘅颱風委員會成員。
香港天文台總部

香港天文台總部係香港天文台嘅總部大樓，喺九龍尖沙嘴彌敦道134A號，1883年開始用，係香港法定古蹟。總部大樓兩層樓高，融合咗唔少建築特色，包括拱門迴廊、中式瓦頂、上層嘅羅曼式柱同下層嘅哥林多式柱。
香港鹹書

香港鹹書係賣錢書，以前係大人睇得，細路唔准睇嘅公仔書，入面公仔多，有讀者投稿、夫人信箱、肥龍平靚正指南。例如：十隻白老虎[未記出處或冇根據]、香港87、龍虎X[未記出處或冇根據]、女人哦尿咁。出版前受香港人神署[未記出處或冇根據]審批，同埋要入黑色膠袋，出面印兒童不宜。香港鹹書嘅作用好多，例如小朋友學性知識、獨居黃老五打飛機、監獄探監手信。而家上網都有得睇，唔使買。香港鹹書好難生存，轉營造鹹網。
香炸雜菜

香炸雜菜係印度次大陸地區流行嘅嘢食，將幾種菜（譬如洋蔥、矮瓜、薯仔、菠菜、椰菜花、番茄、辣椒）包上三角豆粉後攞去炸熟。
香爐峰

香爐峰位於浙江省紹興市，佢個山脈似香爐咁樣且為人所知，係會稽山嘅頂峰之一。
香澄果穗

香澄果穗 ，係日本嘅一個女演員。

拍過嘅作品一覽
呢個表唔完整，歡迎加料。
孤獨の賭け〜愛しき人よ〜（2007年、TBS)
甜心戰士 THE LIVE（2007年、東京電視台)
香爐

香爐，爐一種，器皿一種，燒香用，有五金造，有磁器造，有石造。一來畀人拜神，裝香祭神明，點著支香插落去。二來盛住香爐灰。有大有細，廟多人用就會大啲。幾乎間間廟都會有。
香爐灰

香爐灰，灰一種，香爐燒香跌落來，又叫香灰。道教相關民俗，睇成同神明有關，可以醫病。香本身就由種種草木制成，就此灰中亦有藥效，亦見於藥書。舊時治小病，好似肚痛咁，又治傷口，有止血之效。而香爐灰為祭神之物，亦有得神明庇祐而能驅邪，廟宇香爐灰更加有效。灰亦可以做肥料，用來種草種木。
由於有佢用途，有人會有廟宇攞灰，甚至有人買賣香爐灰。

藥
大明李時珍寫本草綱目，土部香爐灰咁講，「跌扑金刃傷損、罨之、止血生肌。香爐岸、主疥瘡。」
鹿港小鎮

《鹿港小鎮》係由羅大佑填詞、作曲同演唱。呢首歌收錄喺《之乎者也》專輯。
鹿特丹

鹿特丹（荷蘭文：Rotterdam）係荷蘭第二大城市，亦係歐洲最大嘅海港。

歷史
早喺中世紀嗰陣鹿特丹就有人居住。當時居民起咗堤壩嚟阻擋洪水。十四世紀鹿特丹起咗運河連接荷蘭北部，結果促進咗鹿特丹航運業。就咁樣鹿特丹就成為大城市。
二戰嘅時候，鹿特丹幾乎俾德軍炸到乜都冇。之後慢慢重建到而家嘅樣。

經濟
鹿特丹因為係港口城市，所以經濟係以航運為主。佢係歐洲最大港口，世界第七大港口，亦都遠洋貨物進出歐洲嘅大門。貨物喺鹿特丹，可以用內河船、火車同埋貨車運到歐洲其他地方。喺2000年開始，鹿特丹就起咗一條高速鐵路通去德國。

足球
有一支足球會飛燕諾。
鹿港

鹿港係中華民國臺灣彰化縣一個鎮，人口大約9萬。
鹿特丹斯巴達

鹿特丹斯巴達（荷蘭文：Sparta Rotterdam）係荷蘭一間足球會，1888年4月1號成立，係鹿特丹三支職業球會之一。2002/03年度波季之前一直喺最高組別聯賽角逐，直到2002年降落乙組為止。
鹿特丹斯巴達贏過六次本土聯賽冠軍（1909年、1911年、1912年、1913年、1915年、1959年）同埋三次荷蘭盃冠軍（1958年、1962年、1966年）。
鹿耳門鎮門宮

鹿耳門鎮門宮係臺灣一座主祀鄭成功嘅廟宇，喺臺南市安南區，鹿耳門溪出海口南岸。該廟門神同一般廟宇有別，係洋人外表。原本係赤腳，但喺2003年據說有來臺荷蘭人向臺南市政府請求，希望令赤腳門神有鞋着，後嚟有時任市長許添財主持儀式，火化一對長筒靴同兩對短筒靴畀門神。

沿革
鎮門宮喺民國75年（1986年）起，原本係平房式小廟。據說當時有鄭軍士兵託夢，希望能喺鹿耳門溪溪口附近立廟供奉鄭成功。後經鹿耳門天后宮媽祖降旨擇定廟地，授名「鎮門宮」，有「鎮守鹿耳門」嘅意思。
該廟喺民國95年（2006年）重建，約民國97年（2008年）完工。工程由林中信執事，新廟外觀同一般廟宇有別，係仿明式歇山門樓。
民國105年（2016年）8月14號嘅祝壽法會上，該廟主委林忠民表示因鄭成功託夢要向原住民道歉，所以喺廟旁鹿耳門公園舉辦祈安法會。該法會儀式儀式由無極鳳慈宮協辦，並請來副市長顏純左、副議長郭信良做見證。但該法會引來西拉雅族不滿，8月16號嘅市議員谷暮‧哈就同蔡玉枝主持下，有多位西拉雅族人喺臺南市議會抗議鎮門宮藉法會消費原住民同阿立祖。西拉雅族長老指出該場法會服裝、儀式、法器都唔啱，唔符合西拉雅族傳統。對此主委林忠民回應，鎮門宮係首次舉辦又唔識原住民儀式，至搵有經驗嘅團體代辦，「若果佢哋唔滿意，出年會改進到滿意為止」。

祀神
鎮門宮主祀開臺聖王鄭成功，另有供奉媽祖、註生娘娘、福德正神，此外2樓供奉鄭成功阿媽田川氏。因同羌仔寮石母宮都供奉田川氏，促成兩宮廟締結係「姊妹廟」。2015年該廟增祀鄭成功阿爸鄭芝龍，但神像喺2016年底失竊下落不明。
鹿肉

鹿肉係嚟自鹿嘅肉食，喺歐洲比較興。鹿肉係紅肉，樣同口感都似牛肉，但脂肪就少啲。
維基同享有多媒體嘅嘢：Venison
鹿特丹斯巴達（淦源）足球會

鹿特丹斯巴達（淦源）足球會（英文：Sparta Rotterdam (Mutual) FC），原名淦源足球會，係香港一足球隊，1993年成立，現任會長吉芝蔚。
2017年，淦源由荷蘭乙組足球聯賽球會鹿特丹斯巴達嘅亞洲足球學校接管，改名做鹿特丹斯巴達（淦源）足球會，角逐香港甲組足球聯賽。
鹿耳門天后宮

鹿耳門天后宮係臺灣一座主祀天上聖母嘅廟，喺臺南市安南區，佢奉祀嘅天上聖母亦被稱為「鹿耳門媽」:198。該廟同土城正統鹿耳門聖母廟都主張係傳承自清朝時嘅鹿耳門媽祖廟，因而有所紛爭。
該廟嘅送神、迎神儀典喺2013年被列為臺南嘅「直轄市定民俗及有關文物」:16。
陳曼娜

陳曼娜（英文：Manna Chan Man Na，1946年11月5號—），啲人叫佢Manna姐，係香港女演員兼節目主持人，祖籍新會，培僑中學畢業。代表作品係2000年無綫電視劇集《十月初五的月光》嘅萬朱莎華。

演出
呢個表唔完整，歡迎加料。

家庭
佢囡囡係鄭祖兒（Joie），2016年鄭祖兒同親中派商人蔡朝旭結婚，但陳曼娜同蔡朝旭之後因為蔡朝旭一啲緋聞而決裂。
陳曾熙

陳曾熙（1923年—1986年3月8號），原籍廣東順德，係香港大型地產商恆隆集團嘅創辦人兼首任董事長，陳啟宗、陳樂宗（陳絜宗）嘅爸爸，陳曾熙家族主要成員。

生平
陳曾熙嘅家庭富有，喺二戰之前，留學日本，攻讀土木工程。之後，任職伍宜孫家族嘅永隆集團，負責外匯、樓宇按揭等。喺1950年代初，自立大隆地產。其中細佬陳曾燾嚟到香港幫阿哥發展，外包政府及其他地產發展商嘅建築項目。陳曾熙喺1960年9月13號創立恒隆集團，並喺1960年代初贏得同政府換地權益，早前買咗九龍荔園毗鄰嘅九華徑山地，興建瑪嘉烈醫院，所以交換得何文田發展恆信園，獲利甚豐。喺1970年代初期，陳曾熙致力業務多元化，由日本引入乾洗，及經營石油氣、停車場、金融、保險等。1972年帶領恒隆上市。1977年，發展九龍灣德福花園以及淘大花園，其後1984年興建康山花園、康怡花園等。1985年，陳曾熙發現身患重病，即深居簡出，並曾經到外國求醫。1986年初病發入住伊利沙伯醫院，3月8號病逝，終年63歲。3月10號上午出殯，隨即火葬。陳曾熙遺下一妻三子，家屬遵照遺願設立「陳曾熙紀念基金」以培養後進，遺產由舊屬殷尚賢當基金信托人。
晨興集團係其中兩個仔陳啟宗、陳樂宗創辦，係一間集創投、地產等多元事業嘅企業。
2014年9月，陳啟宗、陳樂宗兄弟以晨興基金會名義向哈佛大學捐贈3.5億美元，捐贈金額創下哈佛大學單筆捐贈紀錄。為紀念陳曾熙，接受贈款嘅哈佛公共衛生學院改名為哈佛陳曾熙公共衛生學院（英文：Harvard T.H. Chan School of Public Health）。
陳有慶

陳有慶，香港親中派政治人。

政治立場
佢係香港親中派一員，喺2014年有份贊助慶祝中國65週年嘅官方國慶晚會。

獲野雞大學頒發榮譽博士資格
佢報稱攞到林肯大學資深院士資格，但呢間院校嘅資格都備受質疑。有線新聞亦喺2019年報道，林肯大學其實係野雞大學，未獲註冊認可，比錢就有得攞佢哋唔同嘅頭銜。